วันนี้ในอดีต! วันที่ 9 เดือน 9 จุดกำเนิดโฆษณายอดฮิต “คุ้มทุกสิ่ง คุ้มที่แฟลตปลาทอง”
วันนี้ในอดีต! วันที่ 9 เดือน 9 จุดกำเนิดโฆษณายอดฮิต "คุ้มจริงๆ คุ้มจริงๆ ยิ่งกว่าคุ้ม คุ้มทุกสิ่ง คุ้มที่แฟลตปลาทอง" ของโครงการ "แฟลตปลาทอง" เมื่อปี พ.ศ. 2534
9 ก.ย. 2561

ในวันหยุดนี้ “ข่าวหุ้นธุรกิจออนไลน์” ได้ทำการค้นหาข้อมูล “วันนี้ในอดีต” เพื่อเป็นสีสันให้แก่นักลงทุน โดยในวันที่ 9 เดือน 9 อย่างเช่นวันนี้ เมื่อปี พ.ศ. 2534 วงการโฆษณาของประเทศไทย ได้ถือกำเนิดหนึ่งในโฆษณาที่สร้างการจดจำและโด่งดังมากใน ซึ่งนั่นก็คือโฆษณา “แฟลตปลาทอง” ที่มีใช้นักแสดงตลกหลายคนมาแต่งตัวเลียนแบบนักร้องดัง โดยในตัวโฆษณานั้น ได้มีประโยคที่สร้างการจดจำให้แก่ผู้ชมเป็นจำนวนมากอย่าง “คุ้มจริงๆ คุ้มจริงๆ ยิ่งกว่าคุ้ม คุ้มทุกสิ่ง คุ้มที่แฟลตปลาทอง” จนกลายเป็นประโยคฮิตของคนทั้งประเทศในตอนนั้น
โดยโครงการระดับตำนาน อย่าง “แฟลตปลาทอง” เป็นโครงการใหญ่มากในสมัยนั้น โดยมีถึง 7,000 Units ที่สำคัญราคาไม่แพง เริ่มต้นเพียงแสนกว่าบาท ทำให้เมื่อโฆษณานี้ออกไป ผลตอบรับจึงกลับมาล้นหลาม อย่างไรก็ตาม “แฟลตปลาทอง” หรือ “รังสิตซิตี้” ในปัจจุบัน มีสภาพตึกที่ทรุดโทรมลงไปมาก เคยผ่านวิกฤติการณ์น้ำท่วมใหญ่ถึง 3 ครั้ง ทำให้มีผู้อยู่อาศัยเหลือไม่ถึงครึ่ง ส่วนใหญ่ที่ยังคงอยู่เป็นผู้ที่ซื้อไว้ตั้งแต่เริ่มโครงการและคุ้นชินกับสถานที่ จึงไม่ต้องการย้ายออกไปที่อื่น
ชมวิดีโอ คลิ๊ก https://www.youtube.com/watch?v=SFdtu6bcvDA&amp;feature=youtu.be
 
ขอขอบคุณข้อมูลจากช่อง RamsherO : YouTube